Етикетите се използват за групирането на множество машини в една логическа група.

Например, ако имате множество компютри с Windows и задача за изграждане, която може да се изпълни само под Windows, можете да маркирате машините с етикет `windows` и да обвържете задачата с този етикет.
Така конкретното изграждане ще се изпълни само на машина с такъв етикет.

Не е задължително етикетите да отговарят на операционната система. Те могат да съответстват на произволен атрибут като архитектурата на процесора, наличието на определена програма на машината и др.

Множество етикети се въвеждат разделени с интервал. Например: `windows docker` означава, че машината има два етикета — `windows` и `docker`.

Етикетите могат да съдържат произволни знаци, но трябва да избягвате специални знаци като: `!&|<>()`, защото Jenkins позволява дефинирането на изрази с етикети, в които тези знаци може да се използват.