Изпълнение на скрипт чрез интерпретатор за изграждането на проект (стандартно е `sh`, но може да се настрои). Текущата директория за изпълнението на скрипта е директорията на работното пространство. Попълнете тук съдържанието на скрипта. Ако в началото му липсва заглавен ред от вида: `#!/bin/sh`, ще се използва системният интерпретатор. Ако в началото на скрипта има ред от вида: `#!/bin/perl`, ще можете да използвате произволен интерпретатор и ще можете изрично да задавате с какви опции ще се стартира.

Стандартно интерпретаторът се извиква с опцията `-ex`. Така всички команди се отпечатват преди изпълнение, а изграждането се счита за неуспешно, ако някоя от командите завърши с код, различен от `0`. Може да промените това поведение, като зададете начален ред за указване на интерпретатора като `#!/bin/…`.

Добра практика е да не задавате голям скрипт тук. По-добре е да го сложите в системата за контрол на версиите, а тук просто да го извикате чрез `bash -ex myscript.sh` или нещо подобно. Така ще може да следите промените в скрипта.