Полето следва синтаксиса на cron (с малки различия). Всеки ред се състои от 5 полета с разделител интервал или табулация:

    МИНУТА ЧАС ДЕН_ОТ_МЕСЕЦА МЕСЕЦ ДЕН_ОТ_СЕДМИЦАТА

МИНУТА | Минута в часа (0–59)
ЧАС | Час от деня (0–23)
ДЕН_ОТ_МЕСЕЦА | Ден от месеца (1–31)
МЕСЕЦ | Месец от годината (1–12)
ДЕН_ОТ_СЕДМИЦАТА | Ден от седмицата (0–7). И 0, и 7 са неделя.

Чрез следните оператори може да указвате множество стойности за едно поле. Изброени от най-висок към най-нисък приоритет, това са:

- `*` всички възможни стойности
- `M-N` интервал от стойности
- `M-N/X` или `*/X` стъпки от интервали от X единици в указания интервал или от всички възможни стойности
- `A,B,...,Z` изброяване на множество от точни стойности

Със знака `H` включвате системата за равномерно натоварване, използвайте го възможно най-често („H“ идва от „hash“). Например: `0 0 * * *` за много ежедневни задачи ще доведе до голямо натоварване в полунощ. Противоположно на това `H H * * *` също ще изпълнява задачите ежедневно, но няма да стартира всички по едно и също време, което води до намаляване на необходимите ресурси.

Знакът `H` може да се използва с интервал. Например `H H(0-7) * * *` означава някой момент между 00:00 AM и 7:59. С `H` може да ползвате е постъпкови изрази с или без интервали.

Може да мислите за `H` като случайна стойност от съответния интервал. Истината е, че не е случайна стойност, а е базирана на хеша от името на задачата. Така тази стойност е стабилна за всеки проект.

Кратки интервали като `*/3` или `H/3` работят по-особено в края на месеците поради различната дължина на месеците. Например: `*/3` ще се стартира на 1-ви, 4-ти,… 31-ни и веднага отново на 1-ви следващия месец. Хешовете за ден от месеца се избират от интервала 1-28. Възможно и `H/3` да породи дупка от 3 до 6 дни в края на месеца. (Подобен ефект има и при по-дълги интервали, но там е относително по-малко забележим.)

Празните редове, както и тези, които започват с `#` се считат за коментари.

Допълнително може да ползвате следните синоними: `@yearly` (ежегодно), `@annually` (ежегодно), `@monthly` (ежемесечно), `@weekly` (ежеседмично), `@daily` (ежедневно), `@midnight` (всяка нощ) и `@hourly` (всеки час). Те използват системата за балансиране на натоварването. Например, `@hourly` е същото като `H * * * *` и означава някой момент в часа. `@midnight` означава някой момент между 00:00 AM и 2:59.

Примери:

    # на всеки 15 минути (примерно: и 7, и 22, и 37,  и 52)
    H/15 * * * *
    # на всеки 10 минути в първата половина на всеки час (3 пъти, примерно: и 4, и 14, и 24)
    H(0-29)/10 * * * *
    # на всеки два часа, при 45-тата минута на часа, почвайки от 9:45 до 15:45 всеки почивен ден от седмицата
    45 9-16/2 * * 1-5
    # на всеки два часа в интервала от 9 до 17 ч, всеки работен ден от седмицата (примерно: 10:38, 12:38, 14:38, 16:38 PM)
    H H(9-16)/2 * * 1-5
    # веднъж на ден - на всяко 1-во и 15-то число от всеки месец без декември
    H H 1,15 1-11 *